b"\n_START_ARTICLE_\nMontesquieu-des-Alb\xc3\xa8res\n_START_SECTION_\nGeografi\n_START_PARAGRAPH_\nMontesquieu-des-Alb\xc3\xa8res ligger for foden af Alb\xc3\xa8re-bjergene, som er en del af Pyren\xc3\xa6erne._NEWLINE_Mod vest ligger Le Boulou (8 km) og mod \xc3\xb8st Laroque-des-Alb\xc3\xa8res (6 km). N\xc3\xa6rmeste st\xc3\xb8rre by er Perpignan (27 km).\n_START_SECTION_\nHistorie\n_START_PARAGRAPH_\nI kommunen findes der spor fra romertiden, bl.a. resterne af et t\xc3\xa5rn ved Sainte Marie du Vilar, hvorfra man kunne overv\xc3\xa5ge Via Domitia._NEWLINE_I det 11. \xc3\xa5rhundrede byggedes et slot, der n\xc3\xa6vnes f\xc3\xb8rste gang i 1080. Slottet blev revet ned af den franske kong Ludvig 11. i 1475, men resterne af slottet kan stadig ses midt i Montesquieus. Den nuv\xc3\xa6rende kirke Saint Saturnin blev indviet i 1123._NEWLINE_I 1359 boede der omkring 500 i byen, hvilket gjorde den til en betydelig by. I 1385 blev Montesquieu solgt til B\xc3\xa9renger III d'Oms. Den blev i familiens eje indtil Raymond d'Oms i 1682 blev n\xc3\xb8dt til at afst\xc3\xa5 den til den franske konge."